
PËR DISA NDRYSHIME NË LIGJIN NR.8782, DATË 3.5.2001 “PËR SHOQËRITË E KURSIM-KREDITIT”

Në mbështetje të neneve 78 dhe 83 pika 1 të Kushtetutës, me propozimin e Këshillit të Ministrave, 

KUVENDI
I REPUBLIKËS SË SHQIPËRISË

VENDOSI:

Në ligjin nr.8782, datë 3.5.2001 “Për shoqëritë e kursim-kreditit”, bëhen këto ndryshime:

Neni 1

Në nenin 8 fjalia e dytë ndryshohet si më poshtë:
“Emri i shoqërisë së kursim-kreditit në letrat zyrtare, publike dhe në dokumente të tjera të shoqërisë paraprihet nga fjalët “shoqëri kursim-krediti”, pas të cilave shkruhet emri i saj dhe numri i regjistrimit, të marrë nga organi i ngarkuar me ligj të veçantë për regjistrimin e subjekteve.”.

Neni 2

Në nenin  37 fjalia e parë ndryshohet si më poshtë:
“Kryetari i bordit drejtues ka të drejtën e regjistrimit të shoqërisë së kursim-kreditit në organin e ngarkuar me ligj të veçantë për regjistrimin e subjekteve.”.

Neni 3

Në nenin  38 paragrafi i parë shfuqizohet.

Neni 4

Neni 39 ndryshohet si më poshtë:

“Neni 39

Shoqëritë e kursim-kreditit regjistrohen në organin e ngarkuar me ligj të veçantë për regjistrimin e subjekteve. Procedurat, afatet e regjistrimit dhe procedura ankimore kundër vendimit, që refuzon regjistrimin e shoqërisë së kursim-kreditit, rregullohen sipas procedurave të parashikuara në ligjin për organin e regjistrimit të subjekteve.”.

Neni 5

Në nenin 40 paragrafi i parë, fjalët “gjykatën e rrethit gjyqësor të Tiranës” zëvendësohen me fjalët “organin e ngarkuar me ligj të veçantë për regjistrimin e subjekteve”.

Neni 6

Në nenin 45 paragrafi i parë ndryshohet si më poshtë:
“Pasi regjistrohen në organin e ngarkuar me ligj të veçantë për regjistrimin e subjekteve, shoqëritë e kursim-kreditit ose unioni duhet të marrin licencë nga agjencia rregullatore, për të vepruar si një shoqëri kursim-krediti ose si një union, para se të fillojnë operacionet e veprimtarisë si një shoqëri kursim-krediti ose si një union.”.

Neni 7

Ky ligj hyn në fuqi më 1 shtator 2007.

Shpallur me dekretin nr.5386, datë 2.7.2007 të Presidentit të Republikës së Shqipërisë, Alfred Moisiu

Dekret
Nr.5388, datë 5.7.2007

Për lejim lënie të shtetësisë shqiptare

Në mbështetje të nenit 92 pika “c” të Kushtetutës, të neneve 15, 19 dhe 20 të ligjit nr.8389, datë 5.8.1998 “Për shtetësinë shqiptare”, bazuar edhe në propozimin e Ministrit të Brendshëm

Dekretoj:

Neni 1

U lejohet lënia e shtetësisë shqiptare me kërkesë të tyre personave të mëposhtëm:

	1. Genci Ylli Bega
	18. Irena Bashkim Bejleri

	2. Rezarta Rexhep Stagge (Farozi)
	19. Hibe Pijazit Hysa

	3. Maringlen Gëzim Sheqeri
	20. Zamir Mustafa Hoxha

	4. Afërdita Selim Hoxha (Selmani)
	21. Albert Rexhep Lila

	5. Enisa Zejdë Hoxha
	22. Shkëlqeza Ramadan Lietzau (Hajredini)

	6. Dorisa Zejdë Hoxha
	23. Shpresa Jemin Kokonozi

	7. Shkëlqim Zejdë Hoxha
	24. Julinda Ferdinand Mëhilli

	8. Kolec Tonin Stanaj
	25. Fatjon Skënder Ademi

	9. Ermira Dhimitri Strobel (Mano)
	26. Vjollca Tajar Ademi (Kazazi)

	10. Ali Shaqir Shaqja
	27. Emanuela Xhevdet Hainz (Kazazi)

	11. Nada Haki Shehi
	28. Panajot Minella Suxho

	12. Abaz Mehmet Qarri
	29. Afërdita Islam Sula (Rezi)

	13. Mikel Jani Petro
	30. Rüdiger Arben Sula

	14. Ndoc Vlash Ndoka
	31. Sokol Zija Lapaj-Enzenhofer (Lapaj)

	15. Manjola Dalip Raich (Cako)
	32. Gentjana Vasil Oberle (Shabani)

	16. Naim Baki Gjoka
	33. Roland Kostandin Floqi

	17. Shkëlzen Kastriot Përmeti
	34. Lokol Bajram Xhaja



Neni 2

Ky dekret hyn në fuqi menjëherë.

Presidenti i Republikës së Shqipërisë
Alfred Moisiu

DEKRET
Nr.5389, datë 6.7.2007

PËR LIRIM AMBASADORI

Në mbështetje të nenit 92 pika “dh” të Kushtetutës, me propozim të Kryeministrit, 

DEKRETOJ:

Neni 1

Zoti Kastriot Robo lirohet nga detyra e Ambasadorit të Jashtëzakonshëm dhe Fuqiplotë të Republikës së Shqipërisë në Mbretërinë e Bashkuar të Britanisë së Madhe, rezident, si dhe e Ambasadorit të Jashtëzakonshëm dhe Fuqiplotë të Republikës së Shqipërisë në Irlandë, jorezident.

Neni 2

Ky dekret hyn në fuqi menjëherë.

PRESIDENTI I REPUBLIKËS SË SHQIPËRISË
Alfred Moisiu

DEKRET
Nr.5390, datë 6.7.2007

PËR LIRIM AMBASADORI

Në mbështetje të nenit 92 pika “dh” të Kushtetutës, me propozim të Kryeministrit,

DEKRETOJ:

Neni 1

Zoti Zef Mazi lirohet nga detyra e Ambasadorit të Jashtëzakonshëm dhe Fuqiplotë të Republikës së Shqipërisë pranë Misionit të OSBE-së dhe Organizatave Ndërkombëtare në Vjenë.

Neni 2

Ky dekret hyn në fuqi menjëherë.

PRESIDENTI I REPUBLIKËS SË SHQIPËRISË
Alfred Moisiu

DEKRET
Nr.5391, datë 6.7.2007

PËR EMËRIM AMBASADORI

Në mbështetje të nenit 92 pika “dh” dhe 93 të Kushtetutës, me propozim të Kryeministrit, 

DEKRETOJ:

Neni 1

Zoti Zef Mazi emërohet në detyrën e Ambasadorit të Jashtëzakonshëm dhe Fuqiplotë të Republikës së Shqipërisë në Mbretërinë e Bashkuar të Britanisë së Madhe, rezident, si dhe Ambasador i Jashtëzakonshëm dhe Fuqiplotë i Republikës së Shqipërisë në Irlandë, jorezident.

Neni 2

Ky dekret hyn në fuqi menjëherë.

PRESIDENTI I REPUBLIKËS SË SHQIPËRISË
Alfred Moisiu

